stanford-oval/wikipedia huggingface dataset:
עידן תלם
פרסים ומועמדויות

| שנה | קטגוריה | מועמדות | תוצאה |
| --- | --- | --- | --- |
| 2017 | פסטיבל פלייקון | שיתוף הפעולה המצליח ביותר, בתחום הגיימינג בארץ | זכייה |
| 2018 | פסטיבל פלייקון | גיימר השנה | זכייה |
| 2019 | ישראל בידור | גיימר השנה | זכייה |
| 2019 | פרסי נבחרי השנה של פרוגי | גיימר השנה | זכייה |
| 2019 | ישראל בידור | יוטיובר השנה | מועמדות |
| 2020 | ישראל בידור | גיימר השנה | מועמדות |
| 2020 | נבחרי העורכים של פרוגי | גיימר השנה | זכייה |
| 2020 | ישראל בידור גיימינג | גיימר השנה | זכייה |
| 2021 | פרסי נבחרי השנה של פרוגי | גיימר השנה | זכייה |
| 2022 | ישראל בידור | יוטיובר השנה | מועמדות |
| 2022 | פרסי נבחרי השנה של פרוגי | יוטיובר השנה | מועמדות |
הערות שוליים

↑  Inde Game (2020-10-23). "לאן אבא שלי נעלם ?". נבדק ב-2020-12-26.
↑  Inde Game (2016-07-24). "פתיחת התיבה הכי גדולה בקלאש רויאל -15,000 קלפים! כמה לג'נדרים בתיבה אחת ?!". נבדק ב-2020-12-25.
↑  Inde Game (2017-06-18). "מי זה Inde Game ??". נבדק ב-2020-12-25.
↑  Inde Game (2020-05-31). "מה קורה - עם עידן ואור". נבדק ב-2020-12-26.
↑  Inde Game (2020-11-10). "אירוע ההשקה של Xbox Series X". נבדק ב-2020-12-26.
↑  "חושף את האוזניות החדשות שלי !! (מרגש)". נבדק ב-2022-10-17.
עידן תלם, 2022
בחזרה לעתיד 2

| --- | --- |

כרזת הסרט
 בימוי:  רוברט זמקיס
 הופק בידי:  ניל קנטון, בוב גייל
 תסריט:  רוברט זמקיס,  בוב גייל
 עריכה:  הארי קראמידס, ארתור שמיט 
 שחקנים ראשיים:  מייקל ג'יי פוקס כריסטופר לויד ליאה תומפסון תומאס פ. וילסון אליזבת' שו
 מוזיקה:  אלן סילבסטרי 
 צילום:  דין קונדי 
 מדינה:  ארצות הברית 
 חברת הפקה:  אמבלין אנטרטיינמנט 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית22 בנובמבר 1989 ישראל21 בדצמבר 1989 ישראל 15 בדצמבר 1989 (טרום בכורה)
 משך הקרנה:  108 דקות
 שפת הסרט:  אנגלית
 סוגה:  סרט מדע בדיוני, סרט מסע בזמן, סרט קומדיה, סרט נעורים, סרט דיסטופי 
 מקום התרחשות:  קליפורניה, היל ואלי 
 תקופת התרחשות:  October 2015, 1985, 1955 
 תקציב:  40,000,000‏$
 הכנסות:  331,950,002‏$
 הכנסות באתר מוג'ו:   backtothefuture2
 פרסים:  3 פרסי סאטורן לשחקן משנה, מוזיקה ואפקטים פרס באפט"א לאפקטים
 סרט קודם:  בחזרה לעתיד
 סרט הבא:  בחזרה לעתיד 3
 אתר רשמי
 דף הסרט ב־IMDb
 
פגיעת הברק במכונית ה"דלוריאן"
בחזרה לעתיד 2 (באנגלית: Back to the Future Part II, הופץ בבתי הקולנוע תחת השם חזרה לעתיד חלק II) הוא סרט מדע בדיוני אמריקאי משנת 1989 בבימויו של רוברט זמקיס. התסריט של הסרט נכתב במשותף על ידי בוב גייל ורוברט זמקיס. זהו סרט ההמשך לסרט "בחזרה לעתיד" משנת 1985 והסרט השני בטרילוגיית סרטי "בחזרה לעתיד". בסרט מככבים מייקל ג'יי פוקס, כריסטופר לויד, ליאה תומפסון ותומאס פ. וילסון בתפקידים הראשיים. אליזבת שו (מחליפת קלאודיה וולס), וג'פרי וייסמן (מחליף את קריספין גלובר) מגלמים תפקידי משנה בולטים בסרט. עלילת הסרט מתמקדת בהרפתקאותיהם של מרטי מק'פליי (פוקס) וחברו ד"ר אמט "דוק" בראון (לויד) אשר נוסעים בזמן מ-1985 לשנת 2015 במטרה למנוע מבנו של מרטי להרוס את כל העתיד של משפחת מקפליי בשנת 2015. העניינים מסתבכים לאחר שהאויב המושבע של מרטי, ביף טאנן (וילסון), מצליח לגנוב מהם את מכונת הזמן של דוק ולהשתמש בה על מנת לשנות את ההיסטוריה לטובתו, ובעקבות כך מרטי ודוק נאלצים לחזור ל-1955 על מנת לוודא שהמצב יחזור לקדמותו.
למרות שהסרט זכה בעיקר לביקורות חיוביות, הוא נחשב נחות מקודמו על ידי המבקרים בזמן יציאתו לאקרנים. בשנים שחלפו מאז, הסרט זכה להערכה מחדש וכיום נחשב לאחד מסרטי ההמשך הטובים בכל הזמנים.
הסרט גרף מעל ל-332 מיליון דולר ברחבי העולם בהרצה הראשונית שלו, מה שהפך אותו לסרט השלישי ברשימת הסרטים הריווחיים ביותר בשנת 1989 . הסרט הבא בטרילוגיה יצא לאקרנים ב-25 במאי 1990.
עלילה > שנת 1985

עלילת הסרט מתחילה בשנת 1985. סצנת הפתיחה של סרט זה היא סצנת הסיום של הסרט הקודם, בה ד"ר אמט ל. בראון (דוק), מרטי מק'פליי וג'ניפר פרקר נכנסים אל הדלוריאן ונוסעים בזמן אל העתיד בעקבות בעיות משפחתיות הנוגעות בבנו של מרטי.
עלילה > שנת 2015

דוק, מרטי וג'ניפר מגיעים בעזרת דלוריאן המעופפת ל-2015, עולם עם מכוניות מעופפות, הולוגרמות ממוחשבות ורובוטים. דוק מרדים את ג'ניפר כדי שתחשוב שזה היה חלום ומשכיב אותה סמוך למכונית הדלוריאן. מרטי צריך למנוע מבתו ובנו להגיע לכלא, תוך כדי שהוא פוגש את גריף טאנן - נכדו של ביף טאנן. גריף מכנה את מרטי "פחדן" ומרטי מסתבך איתו במרדף שמסתיים בטוב. מרטי רואה אלמנך של תוצאות הספורט בשנים 1950–2000 ומחליט להמר על תוצאות עתידיות עד שדוק תופס את החוברת וזורק אותה לפח.
שוטרות מוצאות את ג'ניפר מחוסרת ההכרה ומביאות אותה לביתם העתידי של מרטי וג'ניפר. בזמן שדוק ומרטי הולכים להציל את ג'ניפר - ביף הזקן גונב מהם את מכונת הזמן, נוסע אל שנת 1955 ביחד עם האלמנך, ומוסר אותו לביף הצעיר, כדי שיתעשר מהימורים על תוצאות ספורט. לאחר מכן - ביף הזקן מחזיר את הדלוריאן למקום ממנה גנב אותה, ולאחר מכן - דוק ומרטי מכניסים אליה את ג'ניפר המעולפת, והשלושה חוזרים לשנת 1985.
עלילה > שנת 1985 האלטרנטיבית

דוק ומרטי חוזרים ל-1985, ומשאירים את ג'ניפר המעולפת על מרפסת ביתה. דוק מסיע את מרטי לביתו, ואז נפרד ממנו. מרטי מגיע לביתו, אך מגלה כי ביתו אינו שלו; הוא מגיע לבניין של ביף, ומגלה כי המציאות של שנת 1985 אותה הכיר השתנתה לחלוטין והיל ואלי הפכה לדיסטופיה כאוטית. ביף הפך למולטי-מיליונר וכעת הוא נשוי לאימו, אשר תלויה בביף בגלל הכסף שברשותו. ג'ורג' מקפליי, אביו של מרטי, מת לפני 12 שנה ומסתבר כי ביף הוא זה שהרג אותו. דוק ומרטי מבינים כי ביף הזקן נסע לאחור בזמן אל ביף הצעיר ומסר לו את חוברת הספורט ומחליטים לחזור לעבר ולמנוע מביף הצעיר להחזיק בחוברת. על מנת שיצליחו במשימה צריך מרטי לשאול את ביף באיזה תאריך נתן לו ביף הזקן את חוברת הספורט, מרטי נדהם לגלות שביף קיבל את החוברת בתאריך 12 בנובמבר 1955 שהוא בדיוק התאריך שבו מרטי ביקר בשנת 1955 והפגיש בין הוריו. דוק ומרטי חוזרים יחדיו בזמן, אל בוקר 12 בנובמבר 1955.
סיקוונס זה של הסרט נחשב למחווה לסרט "אלו חיים נפלאים" של פרנק קפרה.
עלילה > שנת 1955

כשמרטי ודוק מגיעים שנית אל שנת 1955 מזהיר אותו דוק שאסור לו להיפגש עם מרטי הראשון של שנת 1955 מפני שזה עלול לגרום לשיבוש רצף חלל הזמן, אך מנגד דוק כמעט מסתבך ופוגש את עצמו משנת 1955 אך ניצל מזה.
מרטי מסתבך כשהוא מנסה לגנוב את החוברת, ומצליח בסופו של דבר להשיג אותה, אלא שסופת הברקים פוגעת בדוק עם הדלוריאן, ושולחת אותו הרחק לשנת 1885 בזמן שמרטי תקוע ב-1955. לאחר רגע מגיע אל מרטי איש הווסטרן יוניון (ג'ו פלאהרטי) ומוסר למרטי מכתב שהושאר אצלם לפני 70 שנה. מתברר שהמכתב הוא מדוק, שהגיע אל המערב הפרוע וחי שם בתור נפח. בסצנה האחרונה של הסרט מרטי הולך לבקש עזרה מדוק של שנת 1955, שנייה אחרי שהוא שלח את מרטי מהסרט הראשון לעתיד. כשדוק רואה את מרטי הוא מתבלבל כל כך עד שהוא מתעלף במקום.
שחקנים ודמויות

צוות השחקנים הראשי
מייקל ג'יי פוקס בתפקיד מרטי מקפליי, מרטי מקפליי ג'וניור, ומרלן מקפליי
כריסטופר לויד בתפקיד ד"ר אמט בראון
ליאה תומפסון בתפקיד לוריין ביינס-מקפליי
תומאס פ. וילסון בתפקיד ביף טאנן, גריף וגרטרוד טאנן (קול בלבד)
שחקנים ודמויות > שחקני משנה

אליזבת שו החליפה בסרט קלאודיה וולס בתפקיד ג'ניפר פרקר.
ג'פרי וייסמן החליף את קריספין גלובר בתפקיד ג'ורג' מקפליי, למרות שגלובר כן נכלל בקטע ששולב בסרט מהצילומים של הסרט הראשון.
ג'יימס טולקאן גילם בסרט שוב את המנהל הקשוח מר סטריקלנד.
בילי זיין, קייסי סימאשקו וג'יי.ג'יי. כהן גילמו שוב בסרט את החבורה של ביף טאנן בשנת 1955.
ריקי דין לוגן, דרלין פוגל וג'ייסון סקוט לי גילמו בסרט את החבורה של גריף בשנת 2015.
מרי אלן טריינור, אשתו דאז של זמקיס, גילמה בסרט את השוטרת ריס, אשר לוקחת את ג'ניפר לביתה בשנת 2015 יחד עם שוטרת נוספת.
פלי, אשר מוכר בעיקר כגיטריסט של להקת רד הוט צ'ילי פפרס, שיחק בסרט את דאגלס ג'יי נידלס, עמיתו לעבודה של מרטי ב-2015.
דונלד פולילוב, אשר גילם את ראש העיר גולדי וילסון בסרט הראשון, מופיע בסרט כנכדו, גולדי וילסון השלישי, אשר בסרט זה הוא מוכר של מכוניות מרחפות ב-2015.
אלייז'ה ווד הצעיר גילם בסרט אחד משני הילדים בהם מרטי נתקל ב-2015 ואשר אותם הוא מלמד לשחק במשחק הארקייד Wild Gunman.
פיתוח

הבמאי רוברט זמקיס חשף בעבר שכאשר הסרט המקורי הופק הם לא תכננו ליצור עבור סרט המשך, אך ההצלחה המסחרית העצומה לה זכה הסרט המקורי של בחזרה לעתיד הובילה לדיונים על האפשרות של הפקת סרט המשך. זמקיס הסכים לביים את סרט ההמשך בתנאי שמייקל ג'יי פוקס וכריסטופר לויד ישחקו גם בסרט ההמשך. לאחר שפוקס ולויד אישרו שהם ישתתפו, זמקיס ובוב גייל החלו לעבוד על התסריט של סרט ההמשך.
זמקיס וגייל התחרטו על כך שבסצנת הסיום של הסרט המקורי הם בחרו להכניס את דמותה של ג'ניפר לתוך הדלוריאן יחד עם מרטי ודוק בראון, מכיוון שהדבר אילץ אותם לשלב אותה בעלילה, במקום שיהיה להם את החופש להתמקד בהרפתקה חדשה לגמרי.
גייל כתב את רוב הטיוטה של סרט ההמשך בעצמו בעת שזמקיס היה עסוק באותה התקופה בבימוי הסרט "מי הפליל את רוג'ר רביט".
לפי התכנון המקורי החלק השלישי של הסרט היה אמור להתרחש בשנת 1967, כאשר לוריין הייתה אמורה להיות היפית אשר מוחה נגד מלחמת וייטנאם ושג'ורג' מקפליי היה אמור להיות פרופסור בקולג', עם זאת, זמקיס ציין שלבסוף הוחלט במקום זאת שמרטי יחזור לשנת 1955 ויחזה באירועים מסוימים שהתרחשו בסרט המקורי.
בעוד שרוב צוות השחקנים המקורי הסכים להשתתף בסרט, בעיה מהותית התגלתה לאחר שקריספין גלובר, שגילם את ג'ורג' מקפליי בסרט הראשון, לא הגיע להסכמה על תנאי החוזה, ובעקבות כך הוחלט בסוף שהוא לא ישתתף בסרט. בעקבות כך התסריט שוכתב באופן בו מרטי מגלה ב-1985 האלטרנטיבית שג'ורג' נרצח.
האתגר הגדול ביותר בסרט היה להציג בסרט את עיר הולדתו של מרטי ב-2015 באופן בו היא תיראה עתידנית. ריק קרטר, אשר היה האחראי על העיצוב, הפך יחד עם צוותו במשך מספר חודשים את היל ואלי לעיר עתידנית. ג'ון בל אשר היה אחראי על האפקטים החזותיים ציין שלא היה להם אפילו תסריט לעבוד איתו, רק נאמר להם שהתפאורה חייבת להתרחש 30 שנה לאחר הסרט המקורי ותהיה סצנה עם "הוברבורד".
זמקיס ציין שהוא חשש במידה מסוימת מהצגת העתיד בסרט ההמשך בשל הסיכון שהתחזיות שלו בסרט יתבררו בעתיד כרחוקות מהמציאות. לטענת גייל, הם ניסו לוודא שהעתיד יוצג כמקום נחמד, "בו הבעיות נובעות מאנשים מסוימים שחיים בעתיד ולא מהטכנולוגיה", בניגוד לעתיד הדיסטופי והפסימי שמוצג ברוב סרטי המדע בדיוני שמתרחשים בעתיד. גייל הודה בעבר שדמותו של ביץ ב-1985 האלטרנטיבית נוצרה בהשראה חלקית מדונלד טראמפ.
על מנת לשמור על עלויות הפקה נמוכות ולנצל את ההפוגה הממושכת שהייתה למייקל ג'יי פוקס מצילומי הסיטקום "קשרי משפחה", הסרט השני צולם יחד עם הסרט השלישי.
בתחילה, עלילת הסרט השלישי הייתה אמורה להתרחש בשנת 1967, כאשר לוריין הייתה צריכה להיות היפית אשר משתתפת במחאות נגד מלחמת וייטנאם וג'ורג' מקפליי היה אמור להיות פרופסור בקולג' בברקלי. עם זאת, זמקיס וגייל החליטו לבסוף שהעלילה תתמקד בכך שמרטי יחזור בזמן לשנת 1955 ויחזה באירועי מפתח מהסרט הראשון מנקודת מבט אחרת.
אחד מהאתגרים הגדולים בהפקת הסרט נוצרו לאחר שקריספין גלובר, אשר גילם את דמותו של ג'ורג' מקפליי בסרט המקורי, לא הצליח להגיע להסכמה עם המפיקים לגבי שכרו ובעקבות כך הוחלט שהוא לא ישתתף בסרט ההמשך. כתוצאה מכך המפיקים נאלצו לבצע שינויים מהותיים בתסריט על מנת להסביר כיצד ג'ורג' מקפליי נרצח ב-1985 האלטרנטיבית.
הפקה

בסך הכל נדרשו שנתיים לבניית כל התפאורות של הסרט ולכתיבת התסריט. הפיכת השחקנים בסט הצילומים למבוגרים היה כרוך בטכניקות איפור מתקדמות. פוקס ציין בעבר שתהליך הוספת האיפור לקח בדרך כלל מעל לארבע שעות. שלב הצילומים החל ב-20 בפברואר 1989. בשלב הזה פוקס שיחק הן בעונה האחרונה של הסדרה "קשרי משפחה" והן בסרט בחזרה לעתיד 2. במשך תקופה של שלושה שבועות סמוך לתום הצילומים, צוות הצילום ההתפצל, כאשר רובם התמקדו בצילום הסרט בחזרה לעתיד 3, והיתר התמקדו בסיום הצילום של בחזרה לעתיד 2. באותה התקופה זמקיס עצמו ישן רק שעות ספורות כל יום בעוד שהוא פיקח על ההפקה של שני הסרטים, אשר צולמו בברבנק, ובמיקומים שונים בקליפורניה.
הסרט נחשב לאחד מהפרויקטים פורצי הדרך של חברת אינדסטריאל לייט אנד מג'יק. זה היה אחד מפרויקטים הראשונים של החברה בה הם עסקו בקומפוזיציה דיגיטלית, והשתמשו במערכת בקרת התנועה VistaGlide אשר אפשרה להם לצלם את אחד סצנה מורכבת במיוחד בה פוקס גילם שלוש דמויות נפרדות (מרטי האב, מרטי ג'וניור, ומרלן) אשר קיימו אינטראקציה זו עם זו באותה הסצנה. למרות שסצנות מהסוג הזה לא היו חדשות, טכנולוגיית ה-VistaGlide אפשרה לראשונה ליצור סצנה דינמית לחלוטין בה ניתן סוף סוף לשלב את גם תנועת מצלמה. נעשה בסרט גם שימוש בטכניקה בסצנות בהן פוקס, תומאס פ. וילסון, כריסטופר לויד ואליזבת שו נתקלים ומדברים עם עצמם בעתיד ו/או בציר זמן חלופי. הסרט כלל גם סצנה קצרה בה הוצג כריש הולוגרפי שנוצר באמצות גרפיקה ממוחשבת בסצנה בה הוא מנסה לגרום לעוברים ושבים לרצות לראות את הסרט הבדיוני מלתעות 19.
ווס טקאהאשי, אשר היה אחראי על האנימציה בסרט, והיה ראש מחלקת האנימציה של ILM, עבד רבות על סצנות המסע בזמן של הסרט - דבר אותו הוא עשה גם בסרט המקורי ובסרט השלישי של בחזרה לעתיד. לקראת מועד ההפצה של הסרט צולמו מספיק סצנות מהסרט השלישי אשר אפשרו להוסיף בסוף הסרט השני קדימון קצר לסרט הבא בטרילוגיה.
הפקה > החלפתו של קריספין גלובר והתביעה מצד גלובר

צוות ההפקה פנה לקריספין גלובר בבקשה שיגלם בסרט את ג'ורג' מקפליי. על אף שהוא הביע עניין בכך, הוא לא הצליח להגיע להסכמה עם המפיקים לגבי שכרו. הוא הצהיר בראיון ב-1992 בתוכנית של הווארד סטרן שההצעה הגבוהה ביותר של המפיקים הייתה 125,000 דולרים, ושזה היה פחות ממחצית מהשכר שהוצע ליתר השחקנים מהסרט הראשון שחזרו לגלם את אותם התפקידים בסרט השני. גייל טען לאורך השנים שהדרישות של גלובר היו מוגזמות לשחקן במעמד המקצועי שלו באותה התקופה. בראיון לתוכנית "Opie and Anthony" מ-2013 גלובר ציין שהסיבה העיקרית שבגללה הוא לא שיחק בסרט הייתה מחלוקת לגבי המסר של הסרט - גלובר הרגיש שבסיפור הדמויות הראשיות מתוגמלות ברווח כספי כתוצאה מהשינויים שמרטי ביצע כאשר הוא חזר בזמן, כמו הטנדר של מרטי, במקום שיושם דגש על כך שהתגמול העיקרי של הדמויות הוא האהבה בה הם זכו.
במקום למחוק לחלוטין את דמותו של ג'ורג' מהסרט, זמקיס בחר להשתמש בקטעי שצולמו עבור הסרט המקורי בהשתתפותו של גלובר, וכן בקטעים חדשים שצולמו עם השחקן ג'פרי וייסמן, עליו שמו סנטר מלאכותי, אף מלאכותי ועצמות לחיים מלאכותיות על מנת שהוא יהיה דומה ככל הניתן לגלובר. כמו כן נעשה, בסצנות בהן וייסמן השתתף נעשה שימוש בטכניקות שונות על מנת שהצופים יתקשו לראות שלא מדובר בגלובר, כגון על ידי הצבתו ברקע במקום בחזית, על ידי כך ששמו עליו משקפי שמש, ועל ידי כך שהוא היה תלוי במהופך. גלובר גילה בהמשך משיחה עם וייסמן שצוות ההפקה בחר להשתמש בתותבות שנוצרו על בסיס הפנים של גלובר עבור ג'ורג' מקפליי המבוגר בשביל הסרט המקורי של בחזרה לעתיד שוב בסרט ההמשך על מנת לגרום לוייסמן להיראות דומה ככל הניתן לגלובר. בשל כך גלובר תבע את מפיקי הסרט בטענה שאין להם בעלות על המראה שלו ואין להם את הרשות לעשות שימוש מהסוג הזה במראה שלו בסרט. כתוצאה מהתביעה חסרת התקדים גילדת שחקני המסך נאלצו להוסיף בחוזים עם השחקנים סעיפים אשר קובעים שהמפיקים אינם רשאים להשתמש בשיטות מהסוג הזה על מנת לגרום לשחקנים אחרים להידמות אליהם.
הפקה > החלפתה של קלאודיה וולס

השחקנית קלאודיה וולס תכננה בתחילה לגלם בסרט שוב את חברתו של מרטי, ג'ניפר פרקר, אך לבסוף, משום שאימה חלתה בסרטן, היא בחרה לסייע באותה התקופה לאימה במקום להשתתף בסרט. בעקבות כך המפיקים ליהקו את אליזבת שו שתגלם את ג'ניפר פרקר במקומה, ובחרו לצלם מחדש את סצנות הסיום של הסרט הראשון אשר הוקרנו בתחילת סרט ההמשך.
וולס חזרה לגלם את התפקיד של ג'ניפר פרקר בסרט העצמאי "Still Waters Burn" משנת 2008. וולס הייתה מהשחקנים הבודדים שלקחו חלק בטרילוגיית הסרטים אשר לא השתתפו בהפקה של תוכני הבונוס במארז ה-DVD של הטרילוגיה שיצא לשווקים ב-2002. עם זאת, היא כן התראיינה לחלק "Tales from the Future" שנכחח במארז ה-בלו-ריי של הטרילוגיה שיצא לשווקים ב-2010. וולס תגלם שוב את דמותה של ג'ניפר פרקר גם במשחק הווידאו "Back to the Future: The Game" של Telltale Games אשר יצא לשווקים בשנת 2011.
הפקה > מתיחת ההוברבורד

במהלך צילומי חלק מאחורי הקלעים של הסרט השני זמקיס ציין שההוברבורד (הסקייטבורד המרחף), בו הם השתמשו בסרט, היה למעשה אמיתי, אף הוחלט שלא להפוך את הטכנולוגיה זמינה לציבור הרחב בעקבות תלונות של הורים על כך שהוא מסוכן. אזכורים לכך שההוברבורד מהסרט הוא אמיתי נכלל גם בתכנים הנוספים אשר במהדורת ה-DVD של הטרילוגיה. בעקבות המתיחה היו אנשים שחשבו בטעות שחברת מאטל אכן פיתחה הוברבורד ועל כן ניסו לרכוש הוברבורדים בחנויות הצעצועים. בראיון עם תומאס פ. וילסון הוא ציין בעבר שאחת השאלות הנפוצות ביותר אותן הוא נשאל היא האם ההוברבורד הוא אמיתי.
פסקול

הפסקול של הסרט יצא לשווקים ב-22 בנובמבר 1989. בניגוד לפסקול של הסרט הקודם הפסקול של הסרט השני מכיל רק קומפוזיציות מאת המלחין אלן סילבסטרי. ב-12 באוקטובר 2015 חברת Intrada Records הוציאה לשווקים את הפסקול המלא של בחזרה לעתיד 2 אשר כלל שני תקליטורים.
| מס' | שם | כותב(ים) | משך |
| --- | --- | --- | --- |
| 1. | Main Title  |   | 2:22 |
| 2. | The Future  |   | 5:24 |
| 3. | Hoverboard Chase  |   | 2:50 |
| 4. | A Flying DeLorean?  |   | 4:31 |
| 5. | My Father!  |   | 2:05 |
| 6. | Alternate 1985  |   | 3:05 |
| 7. | If They Ever Did  |   | 3:58 |
| 8. | Pair O' Docs  |   | 1:28 |
| 9. | The Book  |   | 4:50 |
| 10. | Tunnel Chase  |   | 5:22 |
| 11. | Burn The Book  |   | 2:26 |
| 12. | Western Union  |   | 1:53 |
| 13. | End Title  |   | 4:38 |
יום בחזרה לעתיד

ה-21 באוקטובר 2015 מצוין כ"יום בחזרה לעתיד", מאחר שבתאריך זה "ביקרו" מרטי ודוק, בחלקו הראשון של הסרט "בחזרה לעתיד 2". באותו היום הגיעו פוקס ולויד בדמות מרטי ודוק, תוך נסיעה במכונת הזמן דלוריאן, אל אולפן תוכנית האירוח של ג'ימי קימל, וביצעו מערכון לציון ההגעה לתאריך העתידי מהסרט.
ראו גם

בחזרה לעתיד
בחזרה לעתיד 3
רובוטריקים 3: אפלת הירח

| --- | --- |

כרזת הסרט בארצות הברית
 מבוסס על:  רובוטריקים מאת הסברו
 בימוי:  מייקל ביי
 הופק בידי:  סטיבן ספילברג (מפיק בפועל) מייקל ביי לורנזו די בונאבנטורה איאן ברייס טום דיסנטו דון מרפי
 תסריט:  ארן קרוגר
 עריכה:  רוג'ר ברטון ויליאם גולדנברג יואל נגרון
 שחקנים ראשיים:  שיה לה-באף רוזי הנטינגטון-ויטלי ג'וש דוהאמל ג'ון טורטורו טייריס גיבסון
 מוזיקה:  סטיב ג'בלונסקי
 צילום:  אמיר מוכרי
 מדינה:  ארצות הברית ארצות הברית
 חברת הפקה:  סרטי פרמאונט
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ישראל 29 ביוני 2011 ארצות הברית 29 ביוני 2011
 משך הקרנה:  154 דק' 
 שפת הסרט:  אנגלית
 סוגה:  סרט פעולה, סרט מדע בדיוני, סרט מתח, פלישת חייזרים 
 מקום התרחשות:  פלורידה, אוקראינה, וושינגטון די. סי., הונג קונג, שיקגו 
 תקציב:  195 מיליון דולר
 הכנסות:  1,123,794,079 דולר
 הכנסות באתר מוג'ו:   transformers3
 סרט קודם:  רובוטריקים 2: הנקמה
 סרט הבא:  רובוטריקים 4: עידן ההכחדה (2014)
 תרגום לעברית:  רובוטריקים 3: הצד האפל של הירח
 www.transformersmovie.com
 דף הסרט ב־IMDb
 
רובוטריקים 3: אפלת הירח (באנגלית: Transformers: Dark of the Moon) הוא הסרט השלישי בסדרת סרטי "רובוטריקים", אשר בוים על ידי מייקל ביי והופק על ידי סטיבן ספילברג. הסרט היה לשובר קופות, והיה לסרט השישי שפרץ את רף ההכנסות של מיליארד דולר.
הסרט יצא לאקרנים ב-29 ביוני 2011 בתלת-ממד ואיימקס ברחבי העולם ובארץ. בנוסף, הסרט הפך לסרט המכניס והמצליח ביותר בסדרת סרטי "רובוטריקים" כאשר סרט ההמשך שלו, "רובוטריקים 4: עידן ההכחדה", הצליח להכניס ברחבי העולם כ-1.12 מיליארד דולר. סרט זה היה הסרט המכניס ביותר לשנת 2011 אחרי "הארי פוטר ואוצרות המוות - חלק 2".
הדמויות וצוות השחקנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הדמויות וצוות השחקנים > בני האנוש

סם וויטוויקי (שיה לה-באף) - הגיבור הראשי בסרט אשר נלחם לצידם של הרובוטריקים.
קארלי ספנסר (רוזי הנטינגטון-ויטלי) - חברתו של סם שמחליפה בסרט את מייגן פוקס.
ויליאם לנוקס (ג'וש דוהאמל) - מפקד כוח סיירים בינלאומי אשר מסייע לכוחות הרובוטריקים להילחם בשקרניקים.
הסוכן סימונס (ג'ון טורטורו) - שימש כראש מדור 7 לפני שפורק.
רוברט אפס (טייריס גיבסון) - בקר לחימה בכוח הסיירים הבינלאומי אשר מסייע לכוחות הרובוטריקים להילחם בשקרניקים.
דילן גולד (פטריק דמפסי) - הבוס של קארלי. מתגלה כמשת"פ של השקרניקים.
רון וג'ודי וויטוויקי (קווין דאן וג'ולי וייט) - הוריו של סם.
ברוס (ג'ון מלקוביץ') - הבוס של סם.
שרלוט מירינג (פרנסס מקדורמנד) - מפקדת משרד ההגנה האמריקני.
וושקוד-ממחלקת האנרגיה האוקראינית
הדמויות וצוות השחקנים > הרובוטריקים

אופטימוס פריים (Optimus Prime, מדובב על ידי פיטר קאלן) - פריים הוא מנהיג הרובוטריקים והחזק והחכם שבהם. פריים הוא אויבו הוותיק של מגה-טרון ומנסה לעצור את השקרניקים. משתנה למשאית סמי-טריילר מדגם פיטרבילט 379.
סנטינל פריים (Sentinal Prime, מדובב על ידי לנרד נימוי) - הנבל הראשי של הסרט. אחד ממנהיגי הרובוטריקים בסייברטרון, בוגד ברובוטריקים ומצטרף אל השקרניקים. נהרג על ידי אופטימוס פריים בסוף הסרט. משתנה למשאית כיבוי אש.
באמבלבי (Bumblebee, מדובב על ידי מארק ריינס) - באמבלבי הוא רובוט ישר וטוב לב, הוא חייל שמאמין שבני האדם הם טובים. הוא מאבד את כושר הדיבור שלו בעת קרב ומשתמש בגלי רדיו כדי לתקשר עם בני האדם. משתנה לשברולט קמארו משנת 2010.
איירונהייד (Ironhide, מדובב על ידי ג'ס הרנל) - לוחם פזיז וחזק. איירון הייד נהרג על ידי סנטינל פריים באמצע הסרט. משתנה לטנדר מדגם GMC טופקיק.
רטצ'ט (Ratchet, מדובב על ידי רוברט פוקסוורת') - רטצ'ט הוא "הרופא" של הרובוטריקים. משתנה להאמר מדגם H2.
דינו\(מיראג') (Dino\Mirage, מגולם על ידי פרנצ'סקו קווין) ידוע בשל שנאתו לבני האדם ומבטאו האיטלקי. משתנה לפרארי 458 איטליה. היה זה תפקידו האחרון של פרנצ'סקו קווין טרם מותו.
קיו\(וויל ג'ק) (Que/Wheel Jack) רובוטריק חכם מאוד וממציא גדול. קיו נהרג על ידי בארקיד בקרב האחרון. משנה לשברולט.
טופספין (Topspin) אחד משלושת ה"מחרבים" שידועים בגסות, רוח אכזריות אך גם בטוב לב. טופספין הופך למכונית מרוץ.
לד פוט (Leadfoot) לאד פוט הוא נמוך שמן ובעל מבטא מעט אוסטרלי, הופך למכונית מרוץ מסוג סובארו חבר ב"מחרבים".
רווד באסטר (Roadbuster) בעל מבטא אירי ואוהב להמציא כלי נשק. הופך למכונית מרוץ חבר ב"מחרבים".
ווילי (Wheelie, מדובב על ידי רנו וולסון), וולי היה (בסרט הקודם) שקרניק שניסה לגנוב את ה"אול-ספארק" של סם שנמצא בכספת בחנות של מיקאליה, אך מיקאלה תפסה אותו והכניעה אותו, ומאז הוא הצטרף לרובוטריקים. ווילי יכול להפוך למכונית צעצוע בשלט רחוק בצורת משאית מפלצת מדגם פורד F-350 (צעצוע).
מוח (Brains, מדובב על ידי רנו וולסון), מוח נותן מידע לרובוטריקים וגם חבר של ווילי. מוח יכול להפוך למחשב.
הדמויות וצוות השחקנים > השקרניקים

מגה-טרון (Megatron, מדובב על ידי הוגו ויבינג) - הנבל המשני של הסרט. מנהיג השקרניקים, ותלמידו של "הנופל" (המנהיג הראשי). שונא את הגזע האנושי ויריבו המושבע של אופטימוס-פריים. הוא גם אחיו של אופטימוס פריים. תצורת השינוי של מגה-טרון מאפשרת לו להפוך למשאית בעל 18 גלגלים בסגנון "מקס הזועם". נהרג על ידי אופטימוס בסוף הסרט.
שוק וויב (Shockwave, מדובב על ידי דייוויד וורנר) - הנבל השלישי של הסרט. על אף שהוא נראה בסרט רק במספר סצנות. תצורת השינוי של שוק וויב מאפשרת לו להפוך לטנק סייברטרוני אך הוא לא נראה בסרט במצב הרכב שלו. נהרג בעבודה משותפת של החיילים ואופטימוס.
סטארסקרים (Starscream, מדובב על ידי צ'ארלי אדלר) - סגנו של מגה-טרון. סטארסקרים שונא את מגה-טרון ורוצה למרוד בו ולהפילו. סטארסקרים יכול להפוך למטוס קרב מדגם F-22 ראפטור, ונהרג על ידי סם וויטוויקי.
סאונדוויב (Soundwave, מדובב על ידי פרנק וולקר) - מוכר בעיקר בשל הקול המכני שלו ובשל נאמנותו הבלתי מעורערת למגהטרון. משמש כאחראי על התקשורת עבור השקרניקים. תצורת השינוי של סאונד וייב מאפשרת לו להפוך למכונית מרצדס-בנץ SLS AMG מדגם גראן טוריסמו אשר מאחסן בתוכו גם רובוט עצמאי בשם לייזרביק המשמש את השקרניקים לצורכי ריגול. הוא משמש כ"מתנה" מדילן לקארלי עד שדילן חושף את מזימתו בפניהם, אז הוא הופך לכלא שלה. נהרג בידי באמבל בי.
לייזרביק (Laserbeak, מדובב על ידי קיט סזראבאג'קה) - מרגל של השקרניקים ומתנקש בחיים של אמריקנים ורוסים. לייזרביק יכול להפוך לכל דבר כגון: מדפסת, מחשב ועוד,. נהרג בידי באמבל בי.
דרילר (Driller) - חיית המחמד של שוק וויב, בדמות תולעת ענק מרובת ראשים, אשר נאמנה לו ומצייתת לפקודותיו. נהרג על ידי אופטימוס פריים.
דרדס (Dreads) - שלושה שקרניקים רעים שהורסים הכול בדרכם, נהפכים לשברולט סאברבן, נהרגים על ידי איירונהייד, דינו, סיידסוויפ.
מוזיקה

את המוזיקה לסרט כתב והלחין סטיב ג'בלונסקי, המוזיקאי הקבוע של מייקל ביי ושל שני הסרטים הקודמים.
מוזיקה > רובוטריקים: אפלת הירח - The Score

| 0 | 1 | 2 |
| --- | --- | --- |
| 1. | "Dark Side of the Moon" | 3:49 |
| 2. | "Sentinel Prime" | 3:16 |
| 3. | "Lost Signal" | 4:08 |
| 4. | "In Time You'll See" | 3:16 |
| 5. | "Impress Me" | 3:00 |
| 6. | "We Were Gods Once" | 4:22 |
| 7. | "Battle" | 3:40 |
| 8. | "There Is No Plan" | 3:36 |
| 9. | "We All Work For The Decepticons" | 1:51 |
| 10. | "The Fight Will Be Your Own" | 4:41 |
| 11. | "Shockwave's Revenge" | 2:00 |
| 12. | "No Prisoners, Only Trophies" | 3:32 |
| 13. | "The World Needs You Now" | 1:59 |
| 14. | "It's Our Fight" | 6:32 |
| 15. | "I'm Just the Messenger" | 4:25 |
| 16. | "I Promise" | 1:58 |
| 17. | "Our Final Hope" | 3:42 |
אלבום מוזיקלי נוסף שיצא לאור כולל, בין היתר, שירים של להקת לינקין פארק, שגם הלחינה וכתבה שירים לסרטים הקודמים.
האלבום משלב: רוק אלטרנטיבי, הארד רוק, מטאל אלטרנטיבי וגם פוסט-גראנג'.
מוזיקה > רובוטריקים: אפלת הירח - האלבום

| 0 | 1 | 2 | 3 |
| --- | --- | --- | --- |
| 1. | "Iridescent" (Radio Edit) | Linkin Park | 3:59 |
| 2. | "Monster" | Paramore | 3:20 |
| 3. | "The Only Hope for Me Is You" | My Chemical Romance | 4:32 |
| 4. | "Faith (When I Let You Down)" | Taking Back Sunday | 3:08 |
| 5. | "The Bottom" | Staind | 4:21 |
| 6. | "Get Thru This" | Art of Dying | 2:43 |
| 7. | "All That You Are" | Goo Goo Dolls | 3:12 |
| 8. | "Head Above Water" | Theory of a Deadman | 3:32 |
| 9. | "Set the World on Fire" | Black Veil Brides | 3:40 |
| 10. | "Awake and Alive" (Rock Radio Mix) | Skillet | 3:29 |
| 11. | "Just Got Paid" (ZZ Top cover) | Mastodon | 3:33 |
סט הסרט (2010)